Document ID: /roh_data/filtered/fineweb-2-filterrobots_roh.jsonl.gz/48602

Cumenzà sia via professiunala aveva Alessio Schmed da Trun atgnamain cun in emprendissadi sco pictur. Dentant finì quel emprendissadi n'ha il giuven da 20 onns betg – pli gugent ha el vulì ir in'autra via. Sia atgna. Suenter in midament cumplet da sia tenuta envers tattoos e l'acquist d'ina maschina da tetovar cun tut quai ch'i dovra ha el grazia a las medias socialas spert pudì carmalar clientas e clients.
Ma er dissegns sin palpiri, graffitis sin paraids e creaziuns sin vestgadira tutgan tar sias creaziuns. E nagina pitschna rolla en ses art giogan substanzas psicadelicas.